Diari Oficial de la Generalitat Valenciana


Sumari del DOGV 7492, del 25-03-2015 (2015/2452)

RESOLUCIÓ de 13 de febrer de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova autorització sanitària per a trasplantament de còrnia a l'Hospital Vega Baja d'Orihuela.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2452


Data del document
:   13-02-2015

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 13 de febrer de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova autorització sanitària per a trasplantament de còrnia a l'Hospital Vega Baja d'Orihuela. [2015/2452]  
L'Hospital Vega Baja d'Orihuela va renovar l'autorització per a efectuar trasplantament de còrnia per mitjà de la Resolució de la Conselleria de Sanitat de 25 de febrer de 2011.  
Emilio Bascuñana Galiano, director gerent del Departament de Salut d'Orihuela, va presentar una sol·licitud de renovació d'autorització per a trasplantament de còrnia de l'Hospital Vega Baja d'Orihuela amb data 10 de febrer de 2015.  
La Direcció General d'Assistència Sanitària i el director del Programa de Trasplantaments de la Comunitat Valenciana emeten informe favorable a la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut del que disposa l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, es creen i s'organitzen els registres d'ordenació sanitària de la Conselleria de Sanitat i Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat.  
  
2. S'hi complix el que establix el Reial Decret Llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i el que establix l'Orde de 26 de febrer de 2008, de la Conselleria de Sanitat.  
  
  
Vistos els antecedents de fet i preceptes legals esmentats i els altres que s'apliquen, resolc:  
  
Renovar l'autorització per a trasplantament de còrnia a l'Hospital Vega Baja d'Orihuela. Esta autorització és vàlida per a un període de quatre anys, a partir de la data d'esta resolució.  
  
L'autorització es pot revocar en qualsevol moment si s'alteren o incomplixen els requisits i les consideracions que l'han feta possible. Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat.  
Es notifica a les persones interessades que contra esta resolució, que no posa fi a la via administrativa, es pot interposar un recurs d'alçada davant del conseller de Sanitat en el termini d'un mes comptador des de l'endemà de la data de notificació.  
  
València, 13 de febrer de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.